# Barcelona Multimedia

Barcelona Multimedia va ser una editorial i empresa de producció i comercialització de continguts multimèdia, especialitzada en videojocs infantils i juvenils, que va operar entre 1994 i 2018.
La companyia va ser fundada per Toni Matas i Dalmau, Manuel Palencia-Lefler Ors, Domenech Huguet Gimeno i Andrés Usón Vegas l'any 1994, amb el lema «l'alternativa intel·ligent». L'any 1996, després de dos anys treballant per a editorials, la companyia va reorientar el model de negoci a la creació i comercialització de productes multimèdia per al consumidor. Durant aquesta etapa Barcelona Multimedia va llançar les col·leccions Otijocs i Clàssics, amb il·lustracions de Picanyol, que van tenir una bona rebuda comercial. Aquell mateix any el videojoc Les aventures d'Ulisses, que presentava l'Odissea d'Homer als nens de forma interactiva, va ser guardonat amb el Premi Möbius al millor CD-ROM educatiu.
El 1999, a causa de la demanda dels distribuïdors, Barcelona Multimedia va començar a importar productes multimèdia internacionals com Oncle Albert, una sèrie de jocs multimèdia francesos. També a principis de la dècada del 2000, Barcelona Multimedia va llançar diversos jocs divulgatius com: Gaudí o el joc de l'arquitecte, Dalí o el somni de la mosca, Físicus... i la física esdevé aventura o Bioscòpia… i la biologia esdevé aventura. Simultàniament, la companyia va continuar produint contingut per les seves col·leccions Otijocs i Clàssics. L'any 2000 l'empresa va facturar 100 milions de pessetes, havent venut més de 100.000 còpies dels seus productes, majoritàriament a Espanya, d'ençà de la seva fundació.
A finals de la dècada del 2000, i amb la irrupció d'Internet, Barcelona Multimedia va començar a produir aplicacions per a Apple Store o Android Market de contingut religiós. Un dels principals productes d'aleshores, la Bíblia per a nens, va ser publicada en diferents idiomes i el 2011 havia aconseguit més de 750.000 descàrregues internacionalment.

## Referències

* 1 2 3 4 5 Torrejón, Manel «Barcelona Multimedia venderá su juego sobre Gaudí en EE.UU. y Francia. La Pedrera, un juego de niños». La Vanguardia, 12-12-2001, p. 71 [Consulta: 6 juliol 2024].
* ↑ Arriola Garrote, Francisco «Numero mil doscientos ochenta y seis - Constitución de Sociedad» (núm. 002822807) (en castellà). ed. Registre de Societats [Barcelona], 04-07-1994 [Consulta: 28 febrer 2021].
* ↑ Gifreu i Corbella, 2011, p. 253.
* 1 2 Martos, José Ángel «Los CD-Rom difunden la cultura tradicional». La Vanguardia, 15-06-1996, p. 5 [Consulta: 31 agost 2020].
* ↑ «Editen material multimèdia per acostar Dalí a tots els públics.». Vilaweb, 10-12-2003. [Consulta: 5 setembre 2020].
* ↑ «Bioscòpia… i la biologia esdevé aventura (sèrie vermella)». Plataforma per la llengua. Jocs i joguines en català. [Consulta: 5 setembre 2020].
* ↑ «Vilaweb Badalona preestrenarà pel Correllengua la darerra entrega dels Otijocs». Vilaweb, 25-09-2002. [Consulta: 5 setembre 2020].
* ↑ «Jocs intel·ligents per posar a prova el teu enginy». La Xarxa de Comunicació Local, 30-12-2002. [Consulta: 5 setembre 2020].
* ↑ «Del temps del cd-rom a l'era App Store». Vilaweb, 28-12-2010. [Consulta: 31 agost 2020].
* ↑ «Els videojocs guanyen la partida a la crisi». L'econòmic. Marc Rovira, 24-09-2011. [Consulta: 31 agost 2020].

## Bibliografia

* Fèrriz Adam, M. Lourdes. Vull un mòbil!: Com educar els nostres fills en les noves tecnologies. Badalona: Ara Llibres, 2010, p. 192. ISBN 978-84-92907-66-3 [Consulta: 30 agost 2020].
* Gifreu, Josep; Corbella, Joan Maria. La producció audiovisual a Catalunya. 2005-2007. Documenta Universitaria, 2011, p. 435. ISBN 978-84-99840-49-9 [Consulta: 31 agost 2020].

## Enllaços externs

* Entrevista a Toni Matas al programa Signes del Temps
* Catàleg de productes de Barcelona Multimedia en català de Plataforma per la Llengua